Pályázat az ELTE TTK HÖK Szombathelyi ügyekért felelős referensi tisztségére

Molnár Dávid

Bemutatkozás

Molnár Dávid vagyok, másodéves földrajz –és történelem osztatlan tanár szakos hallgató vagyok az ELTE SEK-en. Ezúton szeretném pályázatomat benyújtani az ELTE TTK HŐK szombathelyi ügyekért felelős referensi tisztségére.

Motivációm

A 2017/2018-as tanévben gólyapásztorként vállaltam szerepet az egyetemi gólyahéten. Ez idő alatt sokaknak segítettem a tanulmányaikkal, illetve az egyetemi élettel kapcsolatos kérdéseikben. Az elsőévesek közül, a mai napig többen is bizalommal fordulnak hozzám, ha problémájuk adódik.

 Fontosnak tartom, hogy egy összetartó közösség kovácsolódjon a hallgatókból, akik segítik egymást az egyetemi évek alatt. Ennek érdekében szeretnék programokat szervezni, melyek nemcsak csapatépítő jellegűek lennének, hanem a résztvevők tudásukat is bővíthetnék, azok segítségével.

A hallgatói kérdések minél gyorsabb és minél szakszerűbb megválaszolása kiemelt szerepet töltene be számomra.

Köszönöm, hogy elolvastad pályázatom!

Molnár Dávid

2018. május 6.

Szombathely